Benkovački kotar
Benkovački kotar je bio jedan od političkih kotara (njemački: Bezirk) u austrijskoj carskoj pokrajini Dalmaciji. Obuhvaćao je sudbene kotare: Benkovac, Kistanje i Obrovac. Prostirao se je 1900. godine na 1580,86 km2 i imao 38.481 stanovnika. Naselja sa statusom grada (njem. Stadt) nije bilo, status trga (njem. Markt) imala su naselja Benkovac, Kistanje i Obrovac, a ostatak su činila seoska naselja (njem. Dorf). Područje Benkovačkog kotara sada je podijeljeno između upravnih jedinica: općina Ervenik, Kistanje i Pirovac (Šibensko-kninska županija), te gradova Benkovca i Obrovca i općina Jasenice, Lišane Ostrovičke, Pakoštane, Polača, Stankovci i Starigrad (Zadarska županija).